लिग ‘डबल राउन्ड रोबिन’ मा सञ्चालन हुने
अबको सहिद स्मारक लिग ‘ए’ डिभिजन ‘डबल राउन्ड रोबिन’ को आधारमा हुने भएको छ । अखिल नेपाल फुटबल संघ (एन्फा) र ‘ए’ डिभिजनबीच मंगलबार बसेको बैठकले यो निर्णय गरेको हो ।
काठमाडौँ — अबको सहिद स्मारक लिग ‘ए’ डिभिजन ‘डबल राउन्ड रोबिन’ को आधारमा हुने भएको छ । अखिल नेपाल फुटबल संघ (एन्फा) र ‘ए’ डिभिजनबीच मंगलबार बसेको बैठकले यो निर्णय गरेको हो ।बैठकले लिग पुस २६ देखि जेठ २० सम्म आयोजना गर्ने निर्णय पनि गरेको छ । पाँच महिना चल्ने लिगका केही खेल काठमाडौं उपत्यका बाहिर पनि आयोजना हुनेछ । पोखरा र विराटनगरमा लिगका खेल हुने सम्भावना रहेको छ ।बैठकले लिगको व्यवस्थित आयोजनाका लागि कार्यशाल गोष्ठी आयोजना गर्ने निर्णय गरेको छ । सहिद स्मारक लिग ‘ए’ डिभिजनमा कुल १४ टिम रहेका छन् । ‘डबल राउन्ड रोबिन’ को आधारमा लिग हुँदा क्ल १ सय ८२ खेल हुनेछन् ।नेपाली घरेलु फुटबलको सबैभन्दा ठूलो प्रतियोगिता ‘डबल राउन्ड रोबिन’ मा हुन लागेको भने यो पहिलो पल्ट होइन् । यसअघि ०६२, ०६३ र ०६६–०६७ मा तीन पल्ट ‘डबल राउन्ड रोबिन’ को आधारमा ‘ए’ डिभिजन भएको थियो ।